สภาพอากาศตลอดสัปดาห์นี้ หลายพื้นที่ปริมาณฝนเริ่มลดลงทำให้อุณหภูมิสูงขึ้นและมีอากาศร้อนจัดบางแห่ง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยช่วงสัปดาห์นี้ว่า ตั้งแต่วันนี้ (31 พ.ค.64)  ถึง 4 มิ.ย.64  ลมมรสุมตะวันตกเฉียงใต้อ่อนกำลังลง ทำให้หลายพื้นที่ปริมาณฝนเริ่มลดลงแต่บางพื้นที่ยังคงมีฝนตกอยู่บางแห่งส่วนใหญ่เป็นพื้นที่รับลม โดยภาคเหนือปริมาณฝนร้อยละ 40-60  ของพื้นที่ อุณหภูมิสูงสุด 39 องศาเซลเซียส ขณะที่ภาคตะวันออกเฉียงเหนือปริมาณฝนร้อยละ 30-40 ของพื้นที่อุณหภูมิสูงสุด 37 องศาเซลเซียส ส่วนภาคกลางปริมาณฝนร้อยละ 20 -30 ของพื้นที่ อุณหภูมิสูงสุด 37 องศาเซลเซียสเช่นกัน สำหรับภาคตะวันออกปริมาณฝนร้อยละ 40 ของพื้นที่โดยเฉพาะตามแนวชายฝั่ง และภาคใต้ปริมาณฝนร้อยละ 40-60 ของพื้นที่ ขอให้ประชาชนรักษาสุขภาพเนื่องจากลักษณะอากาศค่อนข้างแปรปรวนส่วนเกษตรกรควรเตรียมการด้านการเกษตรไว้ด้วยจากนั้นวันที่ 5 มิ.ย.64 เป็นต้นไป ภาคเหนือ ภาคตะวันออกเฉียงเหนือ ภาคกลางและภาคตะวันออกจะเริ่มมีปริมาณฝนเพิ่มขึ้น ขอให้ประชาชนติดตามสภาพอากาศอย่างต่อเนื่องที่เว็บไซต์ www.tmd.go.th